Kuswag Karnaval koors loop hoog | News24
Kuswag Karnaval koors loop hoog
Foto: verskaf Een van die hoogtepunte op vanjaar se Kuswag Karnaval is 'n optrede deur Die Heuwels Fantasties op Vrydagaand.
DIE opwindende Kuswag Karnaval vind plaas by Kuswag Skool op Donderdag 13 Augustus tot Saterdag 15 Augustus met 'n Dankie-sê kerkdiens op die Sondag.
Verlede jaar was daar meer as 8500 feesgangers van alle ouderdomme, van wyd en syd by die karnaval. Dié jaar beloof om nog groter en beter te wees.
"Chetty's Fun Fair" sal soos gewoonlik asemrowende ritte verskaf. 'n Groot verskeidenheid uitstallers sal hul produkte ten toon stel. Daar gaan 'n kunsmark en vlooimark wees.
Vermaak sluit in Barney and Friends, kosstalletjies,'n kuiertent met vermaak, kindervermaak, 'n teetuin en Makro se potjiekoskompetisie. Donderdagaand is die Amanzimtoti Laerskole Koorfees, Die Heuwels Fantasties vermaak ons op Vrydagaand en vyf Afrikaanse kunsstenaars is op die kaarte vir 'n Saterdagaand vertoning. Hulle is Ampie, Monique, Willem Botha, Leah en Lee Scott.
Sondagoggend het Kuswag Karnaval slegs 'n interkerklike diens.
Kontak Mariëtte van Heerden vir meer inligting by 084 411 7806 of mvanheerden@kuswag.co.za of hou hul op facebook dop vir meer besonderhede. - Verskaf